Държавен вестник, бр. 2, 2015 г., стр. 81

БРОЙ  2	
Д Ъ Р Ж А В Е Н  В Е С Т Н И К 	
СТР.  81  
МИНИСТЕРСТВО  
НА ЗДРАВЕОПАЗВАНЕТО
Правилник за изменение и допълнение на 
Устройствения правилник на регионалните 
здравни инспекции (обн., ДВ, бр. 6 от 2011 г.; 
изм. и доп., бр. 31 от 2011 г., бр. 34 от 2013 г. 
и бр. 68 от 2014 г.)
Параграф единствен. В чл. 8 се правят 
следните изменения и допълнения:
1. Досегашният текст става ал. 1.
2. Създава се ал. 2:
„(2) Правомощията на директора се осъ-
ществяват от заместник-директора и когато 
длъжността е свободна, до назначаването на 
директор, но за не повече от 12 месеца.“
Министър: 
Петър Москов
12
ВИСШ СЪДЕБЕН СЪВЕТ
Правилник за изменение и допълнение на 
Правилника за администрацията в съдили-
щата (ДВ, бр. 8 от 2014 г.)
§ 1. В чл. 39, ал. 1 се създава нова т. 13:
„13. регистър на актовете, с които препис­
ката е върната, респективно производството 
по делото е прекратено и върнато на първо-
инстанционния съд за поправка на очевидна 
фактическа грешка, допълване, изменение 
в частта за разноските на решението или 
отстраняване на нередовности и за админи-
стриране на жалбата.“
§ 2. В чл. 50 ал. 4, 5 и 6 се отменят.
§ 3. Създават се нови чл. 50а, 50б и 50в:
„Чл. 50а. В книгата по чл. 251, ал. 3 АПК 
се вписват лицето, което е направило иска-
нето, датата и точният час на постъпването.“
Чл. 50б. Регистърът на съдебните решения 
по чл. 235, ал. 5 ГПК осигурява публичност и 
право на достъп на всеки до съдебните реше-
ния при спазване изискванията на чл. 64 ЗСВ. 
Регистърът се образува от последователното 
подреждане на съдебните решения, като съ-
дебният служител удостоверява с подписа си 
датата на обявяване на решението.
Чл. 50в. Регистърът на издадените изпъл-
нителни листове в полза на съдебната власт 
осигурява информация за техния брой, дъл-
жимите суми и събирането им.“ 
§ 4. Член 64 се изменя така:
„Чл. 64. Ако комисията намери, че делото 
не подлежи на запазване, от него се изваждат 
документите за гражданско и имотно със-
тояние, решенията по делата за гражданско 
състояние и по искове за вещни права върху 
недвижими имоти, както и по искове от 
обуславящо значение за принадлежността на 
такива права, за наследство, всички решения 
по дела за делби и протоколите за теглене на 
жребий по делата за делби, влезлите в сила 
постановления за възлагане на недвижими 
имоти, протоколите за обстоятелствена про-
верка, съставени от 16.02.1948 г. до 12.02.1952 г. 
Тези книжа се подреждат в папки, като им 
се съставя опис. Папките и архивната книга 
се съхраняват 100 години.“ 
§ 5. В чл. 76 се правят следните изменения:
1. В ал. 1, т. 1 буква „в“ се изменя така:
„в) частни наказателни дела – по частни 
жалби, жалби по чл. 243 НПК и частни про-
тести по НПК; по молби за реабилитация; по 
предложения за принудителни медицински 
мерки по чл. 89 НК; по искания за задъл-
жително настаняване и лечение по чл. 154, 
ал. 2 и 3 и по чл. 157 от Закона за здравето; 
по всички искания и жалби към съда в до-
съдебното производство; по производствата 
във връзка с изпълнение на наказанията; 
по делегация на български и чуждестранни 
съдилища по наказателни дела и по молби 
и предложения за определяне на общо на-
казание; по молби по чл. 474, ал. 3 НПК; по 
чл. 74, ал. 3 и чл. 111 от Закона за изпълнение 
на наказанията и задържането под стража; 
по чл. 23 – 24а от Закона за борба срещу 
противообществените прояви на малолетните 
и непълнолетните; по чл. 463 и сл. НПК; 
по Закона за екстрадицията и Европейската 
заповед за арест; по искане на прокурор за 
разкриване на банкова тайна; по искания 
по Закона за електронните съобщения и 
по Закона за специалните разузнавателни 
средства; по искания по Закона за призна-
ване, изпълнение и изпращане на решения 
за конфискация или отнемане и решения за 
налагане на финансови санкции; по иска-
ния по Закона за признаване, изпълнение 
и постановяване на актове за обезпечаване 
на имущество или доказателства; по иска-
ния по Закона за признаване, изпълнение и 
изпращане на съдебни решения и решения 
за пробация с оглед упражняване на надзор 
върху пробационните мерки и алтернативни-
те санкции; по чл. 40, ал. 4 ДОПК и други 
искания на органи, на които е възложено по 
закон да извършват действия при установя-
ване на административни нарушения или 
преследване на престъпления;“.
2. В ал. 2 след израза „09 – търговски дела“ 
се добавя „10 – второинстанционни търговски 
дела“.
3. Алинея 9 се изменя така:
„(9) При повторно постъпване в съда на 
въззивни жалби по граждански, търговски и 
наказателни дела, по които производството 
по делото е било прекратено и делото върна-